cyanic-selkie/wikianc huggingface dataset:
Fiskebåt (organisasjon)
De viktigte arbeidsområdene til Fiskebåt er: Bi- og multilaterale fiskeriavtaler, som blant annet omfatter reguleringer av fisket i internasjonalt farvann og nasjonale reguleringer av fiskeriene, blant annet fordeling av kvoteandeler mellom grupper. Andre arbeidsområder er næringsøkonomiske saker (skatter og avgifter mv.) og rekruttering til yrkene i havfiskeflåten, blant annet utdanningsspørsmål.
Tarifforhandlinger med arbeidstakerorganisasjonene (Norsk Sjømannsforbund, Det norske maskinistforbund, Norsk Sjøoffisersforbund).
Bistand til medlemmene i enkeltsaker, både næringspolitisk og som arbeidsgiver.
Fagbokforlaget
Fagbokforlaget er et norsk forlag som utgir faglitteratur og læremidler for hele utdanningsløpet; barnehage, grunnskole, videregående, fagskole og høyere utdanning. De har også en stor portefølje innen voksenopplæring, med vekt på norskopplæring for innvandrere og trafikkopplæring.
Fagbokforlaget har hovedkontor i Bergen og avdelingskontorer i Oslo, Trondheim og Sopot.
Forlaget ble startet av i 1992 av Arno Vigmostad og Arnstein Bjørke, og omsatte i 2015 for ca. 382 millioner i året.
Fagbokforlaget er en del av Forlagshuset Vigmostad & Bjørke, som også inkluderer forlaget Vigmostad & Bjørke som utgir generelle bøker, blant annet norsk og oversatt skjønnlitteratur og kriminallitteratur, og Eide Forlag, som blant annet gir ut illustrerte verk, bedrifts- og organisasjonshistorie og salmebøker til den nye gudstjenestereformen i 2011.
Friidrett under Sommer-OL 1932
Friidrett under Sommer-OL 1932. Det ble konkurrert i 29 grener, 23 for menn og seks for damer, i friidrett under Sommer-OL 1932 i Los Angeles.
110 m hekk
George Saling satte verdensrekord i semifinalen med tiden 14,4
Liste over sentre for verdenshandel
Liste over sentre for verdenshandel
Eksterne lenker
List of world trade centers
Friidrett under Sommer-OL 1956 – Spydkast menn
Øvelsen Spydkast menn ved Sommer-OL 1956 i Melbourne, Australia. Kvalifikasjonen og finalen ble begge avholdt den tredje dagen av friidrettskonkurransene på mandag 26. november 1956.
Cyrus Young fra USA, som vant fire år tidligere ved Sommer-OL 1952, endte på ellevteplass, og det første fem forbedret rekorden hans. Egil Danielsen fra Norge, med et kast på 85,71 meter, som var ny verdensrekord, var 5,73 meter foran Janusz Sidło fra Polen, og satte ny olympisk rekord med 11,93 meter. Denne øvelsen og tresteg var de eneste friidrettsøvelsene for herrer som ikke ble vunnet av USA.
Rekorder
Gjeldende rekorder før lekene:
Kvalifisering
Kvalifiseringen startet kl 10.00 26. november 1956
Finale
Finalen startet kl. 15.25 26. november 1956 <!--Den fast 15 Jahre alten Weltrekord im Speerwurf verbesserte der US-Amerikaner Bud Held im Jahre 1953. Ermöglicht wurde dies durch seine eigene Mitarbeit an der Entwicklung der Aerodynamik des Speerdesigns. Der Pole Janusz Sidło warf im Juni 1956 noch einmal weiter und galt als Topfavorit für diesen Wettbewerb. Als Medaillenkandidaten galten auch der Olympiasieger von 1952 Cyrus Young aus den USA und der Norweger Egil Danielsen. Obwohl er in der Qualifikation seinen eigenen Olympiarekord verbesserte, spielte Young in der Endabrechnung keine Rolle und belegte Platz elf.
Der Wettkampf war gekennzeichnet durch immer wieder wechselnde böige Winde. Das machte den Athleten das Werfen nicht leicht. Die ersten Zeichen im Finale setzte der sowjetische Athlet Wiktor Zybulenko, als er im ersten Versuch Youngs Rekord übertraf und im zweiten Versuch noch einmal weiter warf. Im dritten Versuch konterte dann Sidło mit einem über vier Meter weiteren Wurf, zwei Zentimeter unterhalb der 80-Meter-Marke. Im vierten Versuch erwischte Danielsen in einem für ihn glücklichen Moment einen günstigen Wind, den er äußerst erfolgreich nutzen konnte. Er warf den Speer in einer flacheren Bahn ab und übertraf den Polen um genau 5,73 Meter. Diese Weite stellte sogar einen neuen Weltrekord dar. In demselben Durchgang hatte auch Zybulenko seinen besten Versuch, er kam jedoch nur noch zwanzig Zentimeter an Sidło heran. Damit war Danielsen Olympiasieger, Sidło gewann die Silber- und Zybulenko die Bronzemedaille.
Dabei hatte Egil Danielsen nach Ende des Vorkampfs im dritten Versuch eigentlich schon seine Sachen packen wollen, weil er davon ausging, Siebter zu sein und damit nicht für das Finale der besten sechs Werfer qualifiziert zu sein. Aber realisierte er schnell, dass er sich geirrt hatte und machte nun natürlich weiter.
Egil Danielsen gewann die erste norwegische Goldmedaille im Speerwurf.
Auch Janusz Sidło und Wiktor Zybulenko errangen die ersten Medaillen ihrer Länder in dieser Disziplin. -->
Milenko Ačimovič
Milenko «Milo» Ačimovič (født 15. februar 1977 i Ljubljana av serbiske foreldre) er en slovensk tidligere fotballspiller. Han regnes som en av de beste spillerne fra Slovenia gjennom tidene. Han og Zlatko Zahovic omtales som «de to slovenske ballkunstnere». «Milo» spilte frem til 15. september 2010 i den østerrikske storklubben FK Austria Wien. Han kom fra Al-Ittihad (Saudi-Arabia) foran 2007-sesongen. Ačimovič har tidligere spilt for klubber som Lille OSC, Tottenham Hotspur og Røde Stjerne.
Ačimovič spilte hele kampen da tapte 3 – 0 borte mot  i oktober 2004.
Han klarte aldri å spille seg til fast plass på Lille OSC, men han scoret bl.a. mot Manchester United i en Champions League-kamp i 2004. Lille vant kampen 1 – 0.
Tony Sirico
Genaro Anthony «Tony» Sirico jr. (1942–2022) var en amerikansk skuespiller, best kjent fra TV-serien Sopranos.
Sirico filmdebuterte Crazy Joe (1974), hvor han hadde en liten birolle. Siden hadde han biroller i blant annet Love and Money (1982), Mafiabrødre (1990), Romeo Is Bleeding (1993), Bullets Over Broadway (1994), Mighty Aphrodite (1995), Cop Land (1997), Mickey Blue Eyes (1999) og Wonder Wheel (2017).
Fra 1999 til 2007 spilte han rollen Paulie Gualtieri i tv-serien Sopranos. Det er denne rollen han ble kjent for. Utover dette har han hatt gjesteopptredener i serier som blant annet Kojak (1977), Miami Vice (1989) og Lilyhammer (2013 og 2014). Han har også hatt biroller i flere tv-filmer, blant annet Gotti (1996).
Sirico var kriminell i sine yngre år og ble arrestert flere ganger og dømt for ran og ulovlig våpenbesittelse. Han satt nesten to år i fengsel på starten av 1970–årene. I fengselet kom han i kontakt med en omreisende teatergruppe, noe som første til at han bestemte seg for å startet et nytt liv som skuespiller.
Sirico var bror av Robert Sirico, en katolsk prest og medgrunnlegger av Acton Institute.
Limerick
Limerick (irsk: Luimneach) er administrasjonsbyen i grevskapet Limerick i Irland. Den ligger ved elven Shannon. Den er i provinsen Munster og ligger i den midtre-vestlige delen av den sørlige regionen. Limerick ligger også i spissen av elvemunningen til Shannon hvor elven utvides før den renner ut i Atlanterhavet. I henhold til folketellingen av 2016 har byen en befolkning på 94 192 innbyggere. Limerick er det tredje mest folkerike urbane området i staten, og den fjerde mest folkerike byen på øya Irland ved folketellingen i 2011.
Byen som en urban bosetning ble grunnlagt i forbindelse med norrøne vikingenes ankomst i år 812, men det er tegn til at det også var bosetninger der tidligere. På 1100-tallet ble den omstrukturert av normannerne, som blant annet bygde festningen King John's Castle og St. Mary's-katedralen.
Humoristisk vers
En limerick er en type humoristisk vers på fem linjer med et rimskjema AABBA, og med en vittig, gjerne litt grov siste setning: diktets forbindelse med byen er uklar, men navnet anses generelt for å være en referanse til Limerick by eller grevskapet Limerick, noen ganger spesielt til Maigue-poetene, og kan stamme fra en tidligere form for salongspill med nonsens-vers som tradisjonelt omfattet et refreng som besto av «Will you come up to Limerick?» Den eldste kjente bruken av betegnelsen «limerick» for denne typen dikt er en referanse fra 1880, i en avis i den kanadiske byen Saint John i New Brunswick, til en tilsynelatende velkjent melodi. Eksempel på en limerick:
Tidlig middelalder
Det irske stedsnavnet Luimneach refererte opprinnelig til det generelle området langs bredden av Shannon-elvemunningen kjent som Loch Luimnigh. Den eldste bosetningen i byen, Inis Sibhtonn, var det opprinnelige navnet på en øy i elven Shannon som siden ble kalt for King's Island. Før nordboernes ankomst var det et betydningsfullt slag i år 221 som involverte den semi-historiske irske kongen Cormac mac Airt. I 434 skal sankt Patrick vært der for å døpe Carthann, en konge fra Eóganachta. Mainchín, den første biskop av Limerick, døde i 652, noe som antyder at den irske bosetningen var av en viss betydning.
I 812 seilte vikinger opp Shannon og plyndret området, brente klosteret Mungret Abbey, 4 km sørvest for dagens Limerick, men flyktet fra et irsk angrep. Da norrøne nordboerne etablerte seg på øya i Shannon fra 922, i henhold til Ulster-annalene. De opprettet den første urbane bosetningen for hva som ble byen Limerick. Irene kalte da øya for Inis an Ghaill Duibh, «De mørke fremmedes øy». Det navnet som nordboerne benyttet var Hlymrekr. Navnet kan komme fra ordene hlym, «støy», og rekr, «stor», og kan være en referanse til lyden fra elven Shannon. Alternativt har det ingen betydning på norrønt, men en nordboer som forsøkte å uttale det irske navnet på området rundt øya, Luimneach, som betyr «ufruktbar/skrinn jordflekk».
Den siste norrøne småkongen av bystaten var Ivar av Limerick som døde i 977. Nordboerne ble etter hvert integrert med den irske bosetningen rundt. I tidlig middelalder var Limerick i sentrum av kongeriket Thomond, som tilsvarer dagens grevskapet Clare, kongeriket omfattet også Nord-Kerry og deler av Sør-Offaly. En av rikets mest bemerkelsesverdige konger var Brian Boru. De norrøne innbyggere forble i Limerick og var involvert i noen maktkamper over byen, men deres innflytelse var blitt sterkt redusert da normannerne kom på 1170-tallet. De endret byens struktur og la til det meste av den bemerkelsesverdige arkitekturen, som King John's Castle og St Mary's katedral.
Tidlig moderne tid
Den engelskfødte dommeren Luke Gernon, bosatt i Limerick, skrev i 1620 at ved hans første øyekast av byen var han blitttbergtatt av dens «høye bygninger av marmor, som fakultetene i Oxford».
Under borgerkrigene på 1600-tallet spilte byen en sentral rolle, beleiret av Oliver Cromwell i 1651 og to ganger under Vilhelmskrigen i Irland i 1689-1691. Traktaten som ble hetende Freden i Limerick avsluttet Vilhelmskrigen som ble utkjempet mellom tilhengerne av den katolske kong Jakob II («jakobittene») og den protestantiske Vilhelm III («vilhelmittene»). Traktaten tilbød toleranse for katolisismen og fulle juridiske rettigheter til katolikker som sverget en lojalitetsed til Vilhelm III og Maria II av England. Avtalen ble angivelig signert på «Avtalesteinen» (Treaty Stone), en kalkstein som hadde blitt benyttet til å stige på hester. Denne steinen står nå på en sokkel ved Clancy Strand i Limerick. Denne avtalen gjør at Limerick i blant blir kalt «Avtalebyen» (Treaty City). Traktaten var av nasjonal betydning da den sikret tettere britisk og protestantisk dominans over Irland, og ved vilkårene i fredsavtalen ble senere ignorert av protestantene som dominerte det irske parlamentet. Byen fikk således også epitetet «Byen med den brutte avtale» (City of the Broken Treaty). Denne turbulente perioden ga også byen sitt motto: urbs antiqua fuit studisque asperrima belli («en gammel by som er godt studert i krigskunsten»), et sitat fra Virgil.
De fredelige tidene som fulgte uroen på slutten av 1600-tallet tillot byen å blomstre gjennom handel på slutten av 1700-tallet. I løpet av denne tiden etablerte Limerick Port seg som en av Irlands største kommersielle havner som eksporterte landbruksprodukter fra Golden Vale, et av Irlands mest fruktbare områder, til Storbritannia og Amerika. Denne økningen i handel og rikdom, spesielt blant byens handelsklasser, førte til en rask utvidelse av byen da den georgianske Limerick begynte å ta form, særskilt området Newtown Pery. Dette ga byen sitt nåværende utseende, blant annet de omfattende terrasserte gatene i georgianske rekkehus som fotsatt finnes i sentrum i dag.
Jernbaneselskapet Waterford and Limerick Railway knyttet byen til jernbanelinjen Dublin–Cork i 1848 og til Waterford i 1853. Åpningen av en rekke sekundære jernbaner i de påfølgende tiårene utviklet Limerick som et regionalt kommunikasjonssenter. Den økonomiske nedturen i de europeiske konfliktene under den franske revolusjonen og napoleonskrigene, og etter Unionsloven (Act of Union) av 1800, og virkningen av den store irske hungersnøden i Irland 1845–1849 førte til at store deler av 1800-tallet ble en mer urolig periode.
1900-tallets historie
Limerick-boikotten var en økonomisk boikott som ble ført mot det lille jødiske samfunnet i over to år i det første tiåret av 1900-tallet. Det ble ledsaget av en rekke overgrep, steinkasting og trusler, som fikk mange jøder til å forlate byen. Det ble startet i 1904 av en katolsk prest, fader John Creagh, som tilhørte redemptoristene. Creagh holdt ukentlige prekener som angrep jøder. Han gjentok mange antisemittiske konspirasjonsteorier, og uttalte at at jødene hadde kommet til Limerick «for å feste seg på oss som igler og for å tappe vårt blod».
Under den irske uavhengighetskrigen var Limerick-sovjeten en selverklært sovjet (i denne sammenheng til et råd av arbeidere som kontrollerer deres arbeidssted, ikke en sovjetstat) som eksisterte fra 15. til 27. april 1919. En generalstreik ble organisert av arbeiderrådet Limerick Trades and Labour Council, som en protest mot den britiske hærens erklæring om et «særskilt militært område» under Loven om forsvar av riket (Defense of the Realm Act), som dekket det meste av Limerick by og en del av fylket. Under streiken ble det opprettet en spesiell streikekomité for å trykke sine egne penger, kontrollere matvareprisene og publisere aviser.
På midten av 1900-tallet var Limerick preget av økonomisk stagnasjon og tilbakegang da mange tradisjonelle industrier stengte eller forlot byen. Det var imidlertid noen suksesshistorier. I 1942 åpnet Shannon lufthavn (som ligger i grevskapet Clare, 20 km vest for byen) for første gang og tilbød transatlantiske flyvninger. I 1959 muliggjorde Shannon lufthavn åpningen av Shannon frisone, 2,43 km2 forretningspark i tilknytning til flyplassen og 20 km fra Limerick. Den ble etablert i 1959 og ble betraktet som verdens første ’moderne’ frihandelssone. Den tiltrakk seg et stort antall multinasjonale selskaper til regionen.
En lang kampanje for at et utdanningsinstitutt på tredje nivå skulle lokaliseres i byen bar endelig frukt med etableringen av NIHE Limerick i 1969 som til slutt ble Universitetet i Limerick i 1989.
Erik Tunstad
Erik Halfdan Tunstad (født 26. november 1954) er en norsk forskningsjournalist, programleder i radio, fagbokforfatter og tidligere høgskolelektor. Han er særlig kjent som formidler av evolusjonsteori og biologi i Norge.
Liv og virke
Tunstad har skrevet en rekke fagbøker. Han var en av initiativtakerne til stiftelsen av organisasjonen Skepsis og redigerte foreningens tidsskrift med samme navn mellom 1991 og 2002. Han har skrevet boka Darwins teori – 400 år med evolusjon. Sammen med Nils H. Fløttre utgav han et læreverk i naturfag som har kommet i flere utgaver siden 1994.
I 2012 ble han tildelt Språkrådets språkpris, i klassen «fremragende bokmål» for sin forskningsformidling i bøkene om evolusjon, forskningsjuks og ellers for en omfattende forskningsjournalistisk produksjon i artikkelform. I 2015 fikk han Bonnevieprisen for sitt arbeid med å formidle biologifaget i populærvitenskapelige bøker og artikler.
Kjemisk prosess
En kjemisk prosess er en metode for, eller et middel til å endre ett eller flere kjemikalier eller kjemiske blandinger. En slik prosess kan være forårsaket av noen, eller den kan oppstå naturlig.
Begrepet brukes ofte for å beskrive behandling og produksjon av kjemiske stoffer i en industriell sammenheng, som for eksempel oljeraffinerier eller vannrensingsanlegg.
En kjemisk prosess kan inneholde ett eller flere steg, og det kan, men behøver ikke, involvere kjemiske reaksjoner.
Tim Sloth Jørgensen
Tim Sloth Jørgensen (født 21. oktober 1951 i Randers) er en dansk admiral, som siden 1. august 2008 har vært forsvarssjef for Danmarks forsvar.
Etter utdannelse fra Søværnets Officersskole i 1978 ble han premierløytnant. I 1981 ble han sjef og divisjonssjef for det danske forsvarets torpedobåter, og avansertei 1983 til kapteinløytnant og i 1987 til orlogskaptein. I 1989 ble han ansatt i Forsvarsministeriets 1. kontor, og fra 1993 var han nestkommanderende og sjefkorvett. I 1994 ble han saksbehandler i Forsvarsstabens ledelsessekretariat. Han ble utnevnt til kommandørkaptein i 1995 og ble samtidig sjef for Søværnets Taktik- og Våbenskoles Kampinformationskursus. Han blev chef for Forsvarsstabens studiesektion i 1997, og for Operations- og Aktivitetsafdelingen i 1998. Samme år ble han kommandør. I 2000 ble han leder af Søværnets Operative Kommando og utnevnt til kontreadmiral, og i 2002 ble han sjef for Forsvarsstaben og viseadmiral.
Jørgensen ble i 2008 utnevnt til kommandør av 1. grad av Dannebrogordenen. Han har også mottatt Hederstegnet for god tjeneste ved sjøetaten.
Alexander Robertus Todd
Alexander Robertus Todd (født 2. oktober 1907 i Glasgow, død 10. januar 1997 i Cambridge i Cambridgeshire) var en britisk kjemiker. Han mottok Nobelprisen i kjemi i 1957 for sitt arbeid med nukleinsyrer innen genteknologien. i 1962 ble han utnevnt til baron på livstid, og ble deretter titulert lord Todd.
Liste over frie nettlesere
Dette er en liste over frie nettlesere:
Alexander Robertus Todd
Todd fremstilte vitaminene tiamin (vitamin B1), kobalamin (vitamin B12) og alfatokoferol (vitamin E) syntetisk.
Han var professor ved University of Manchester i perioden 1938–1944 og ved University of Cambridge 1944–1971.
Naturvitenskap
Naturvitenskapene er empiriske vitenskaper som søker å forklare hendelser og lovmessige sammenhenger (naturlover) i den levende og ikke-levende naturen. Naturvitenskap bruker vitenskapelig metode for å lage hypoteser og så teste disse ved hjelp av observasjoner og målinger. Naturvitenskap og teknologi er nært forbundet, ved at ny kunnskap kan gi nye produkter.
Vitenskapene som regnes til naturvitenskapene, er:
Denne listen er ikke utfyllende, i og med at disse vitenskapene overlapper med hverandre, og at det har oppstått mange forskningsfelt langs disse skjæringslinjene. Eksempler er astrofysikk, biogeografi, geofysikk eller mineralogi.
Medisin og psykologi er i en viss særstilling. Sammen med mange andre vitenskaper som er viet mennesket, regnes disse vanligvis til samfunnsvitenskapene. I den grad medisin og psykologi bruker naturvitenskapelige metoder (biologi, kjemi, fysikk) i sine undersøkelser av mennesket, kan de imidlertid også regnes til naturvitenskapene.
Matematikk er et viktig hjelpemiddel for samtlige naturvitenskaper, men regnes ikke selv som naturvitenskap (jf. realfag), da matematikk ikke er empirisk.
Historie
Helt frem til renessansen var det vi i dag kaller «naturvitenskap» nært knyttet til filosofi og teologi. Grunnlaget for moderne naturvitenskap ble etablert under den vitenskapelige revolusjonen på 1600-tallet. Da ble den teleologisk (aristoteliske) naturoppfatningen gradvis erstattet av et mekanistisk natursyn. Aristoteles skilte i sitt verk "Organon" mellom induktiv og deduktiv viten, og ble utgangspunkt for vitenskap gjennom antikken og middelalderen. Nikolaus Kopernikus og Isaac Newton bidro til at naturvitenskap etter hvert ble forstått som selve Vitenskapen, og naturvitenskapen har siden i stor grad fungert som norm for andre og nyere vitenskaper. På 1900-tallet ble naturvitenskapen utfordret rent vitenskapsteoretisk ved at Albert Einstein s teorier utfordret alle tidligere observasjoner. I kjølvannet kom mye ny tenking og teknologi, og en vitenskapspositivisme og fremtidsoptimisme gjorde naturvitenskapen til et ideale også for andre vitenskaper. Til tross for at naturvitenskapenes rammer, funksjon og status er avhengig av samfunnsmessige politiske føringer, på linje med kulturvitenskapene, finnes det fremdeles et sterkt vitenskapsfilosofisk ideal om naturvitenskapelig objektivitet og et ønske om at naturvitenskapens rolle i samfunnet er avgrenset og autonom.
Lamb of God
Lamb of God er et amerikansk groove metal/metalcore-band fra Richmond, Virginia. De var tidligere kjent som Burn the Priest, men valgte å endre navn kort tid etter deres første selvutgitte album i 1998. Lamb of God består av vokalist Randy Blythe, gitaristene Mark Morton og Willie Adler, bassist John Campbell, og trommeslager Art Cruz og er idag en av lederne av New Wave of American Heavy Metal.
Siden dannelsen har Lamb of God gitt ut ti studioalbum, et livealbum, og tre DVD-er. Bandet har solgt over to millioner i USA, og har vært Grammy-nominert fem ganger. Lamb of God har turnert med Ozzfest to ganger, og opptrådt på Download- og Gigantour-festivalene.
Dannelsen og Burn the Priest (1994–1999)
I 1990 startet gitaristen Mark Morton, trommeslageren Chris Adler og bassisten John Campbell et band kalt Burn the Priest. Bandmedlemmene kjente hverandre fra college og gikk alle på Virginia Commonwealth University i Richmond, Virginia. Morton forlot bandet tidlig for å motta sin mastergrad. Adler og Campbell erstattet Morton med Abe Spear. De neste fem årene øvet bandet i Adlers hus og rundt i Virginia. I 1995 ga bandet ut sin første demo. Etter demoen spilte Burn the Priest inn to split CD-er med Agents of Satan og ZED. Etter bandets tre første demoer, fikk de med seg Randy Blythe som vokalist.
I 1997 kom Morton tilbake til bandet. Det neste året ga bandet ut sitt første album, Burn the Priest på Legion Records. Albumet var utgitt av Today Is the Day gitarist og vokalist Steve Austin. Spear forlot bandet og det ble plass til en ny gitarist. Chris Adlers bror, Willie Adler ble bandets andre gitarist et år senere, og en avtale med Prosthetic Records ble signert. Etter å ha blitt utestengt fra bestemte steder, endret Burn the Priest navnet til Lamb of God.
New American Gospel og As the Palaces Burn (2000–2003)
Med et nytt navn plateselskap ga bandet ut, New American Gospel, i september 2000. Patrick Kennedy av Allmusic sammenlignet bandet til Pantera, med begrunnelsen "Den viktige signaturer av gammel-Pantera metal er i overflod på Lamb of Gods nyeste album. New American Gospel beviser at en mektig eik som modig amerikansk metal tro opprettholdes, effektivt bygge bro over 90-tallets press mot teknikk og old schools bestemte fokus på riffenes oppbygging." Chris Adler sa: "Dette er en klassisk utgivelse. Vi har alle elementene satt sammen for å lage en av de tyngste, men smittsom utgivelsen i vår karriere. Det var vanskelig å inneslutte oss -vi viste ikke engang på denne tiden hva vi hadde laget."
Lamb of God turnerte i to år før de ga ut sitt tredje studioalbum, As the Palaces Burn, den 6. mai 2003. Kirk Miller av Rolling Stone ga albumet tre av fem stjerner og skrev at "i motsetning til mange av sine konkurrenter, gir Lamb of God en omhyggelig utformede metal angrep." Albumet var stemt til det beste albumet i 2003 av både Revolver Magazine og Metal Hammer. Bandet turnerte på den første Headbangers Ball turneen, hvor de tok opp en DVD som inkluderte opptredener og en dokumenter, kalt Terror and Hubris. DVD-en var en suksess og debuterte som nr 31. på Billboard i musikk DVD kategorien.
Ashes of the Wake (2004–2005)
Lamb of God ga ut Ashes of the Wake i august 2004, som debuterte på en 27.-plass på Billboard 200, og solgte over 35,000 kopier i løpet av den første uken. Albumet ble utgitt gjennom bandets nye plateselskap, Epic Records. Johnny Loftus av Allmusic hylte albumet, og sa: "Med at sjangeren blir sammenklumpet med PVC brøl og Alice in Chains litt uklart, Lamb of God balanserer ekvasjonsdelingen av kraften, kaos, tradisjon og kunst. Det dreper innholdet." Tittelsangen av albumet ble spilt inn med Testament og eks-Megadeth gitarister Alex Skolnick og Chris Poland.
Bandet støttet Ashes of the Wake med omfattende turneer, inkludert en andre opptreden på Ozzfest i 2004, og Sounds of the Underground turneen i 2005. Bandet ble tildelt 2. Best Album of the Year av Revolver Magazine etter Mastodons Leviathan, og ble tildet Best Music Video "Now You've Got Something to Die For" (2005). Mens de turnerte spilte de inn en konsert og ga den ut med navnet Killadelphia. Utgivelsen ble utgitt på både CD og som DVD. DVD-en fikk platina av Recording Industry Association of America i 2007.
Musikkstil
Tekstene i Lamb of God tar opp temaer som religion, personlige problemer og politikk. Deres musikalske retning kan kategoriseres innenfor heavy metal, groove metal og metalcore.
Turneer
Lamb of God har ofte turnert med Ozzy Osbourne, Slayer, Trivium, In Flames, Arch Enemy og Megadeth. I 2006 var de med på The Unholy Alliance som gikk i Nord-Amerika og i Europa. De spilte på Hovefestivalen 2007 og i 2012. De har også turnerert med Metallica på deres "World Magnetic Tour" mellom 2008 og 2010, med avbrudd.
Publikumsoppførsel
Wall of Death forekommer når Lamb of God framfører sangen «Black Label» live. Det skjer ved at en gruppe publikummere danner to vegger og det som er imellom veggene er "møteplassen". Når Lamb of God begynner å spille, stormer publikum mot hverandre og begynner å «slåss». Wall of Death blir også kalt Braveheart, etter filmen hvor skottene og engelskmennene stormet mot hverandre.
Circle Pit er en ring der man rett og slett springer i ring.
Anthony Anderson
Anthony Alvin Anderson (født 15. august 1970 i Los Angeles i California) er en amerikansk komiker og skuespiller. Anderson var elev ved Los Angeles County High School for the Arts.
Lincity
Lincity er et åpen kildekode-videospill inspirert av, men radikalt forskjellig fra, originalen SimCity.
Den kommer i to versjoner, hvor Lincity-ng er den nyeste, med forbedret grafikk i forhold til det opprinnelige Lincity.
<Gallery> Image:Lincity-ng.jpg|Skjermskudd fra ng-versjonen. Image:Lincity-ng-1.1.jpg|Skjermskudd fra ng-versjonen Image:Lincity-ng.png|Skjermskudd fra ng-versjonen Image:Lincity.png|Skjermskudd fra originalen </Gallery>
Honda Insight Hybrid
Honda Insight Hybrid er etterfølgeren av Honda Civic Hybrid. Begge modellene bruker Honda's "IMA" (Integrated Motor Assistance), en parallellhydridløsning som kombinerer en 1,3 l V-tec bensinmotor med en liten elektrisk motor som utvikler 14 HK. Den samlede, maksimale ytelsen i hybridløsningen er 98 hestekrefter og maksimalt dreiemoment 167 newtonmeter.
Den elektriske motoren brukes også som generator, noe som gjør at en Insight Hybrid ikke kan lade hybridbatteriene når elektromotoren brukes til fremdrift.
Tijuana Bible
Tijuana bibler (på engelsk Tijuana Bibles), også kjent som «eight-pagers» («åttesidere») eller «dirty little eight-pagers», var enkle, pornografiske tegneserier som ble produsert i USA fra slutten av 1920-tallet og fram til slutten av 1940-tallet.
De var særlig populære under depresjonen på 1930-tallet. Den typiske «bibel» var 10 x 15 cm, med svart trykk på billig, treholdig papir og åtte sider lang. I de aller fleste tilfellene var tegnerne, manusforfatterne og utgiverne ukjente og den håndverksmessige kvaliteten på tegneseriene meget slett. Emnet var eksplisitte seksuelle eventyr, gjerne med kjente tegneseriefigurer, politikere og filmstjerner i hovedrollene.
Betegnelsen Tijuana Bible henger sammen med misoppfatningen om at heftene ble laget og smuglet over grensa fra den meksikanske storbyen Tijuana like sør for California.
Willard Libby
Willard Frank Libby (født 17. desember 1908 i Grand Walley i Garfield County i Colorado, død 8. september 1980 i Los Angeles i California) var en amerikansk professor i kjemi. Han mottok nobelprisen i kjemi i 1960 for sin oppdagelse av karbondatering for biologisk materiale basert på følgende reaksjon: n + 14N → 14C + 1H. 12. oktober 1960 ble han innvalgt som utenlandsk representant av Kungliga Vetenskapsakademien.
Per Sören Johansson
Per Sören Johansson (født 20. mars 1975 i Göteborg) er en tidligere svensk fotballspiller og nåværende trener for Luleå FF. Han var regnet som en fysisk og arbeidsom midtbanespiller, som også ble mye skadet på grunn av sin oppofrende spillestil på banen.
Johansson startet sin fotballkarriere hos Lerkils IF før han på juniornivå gikk videre til IFK Göteborg. Derfra gikk han videre til GAIS, hvor han fikk sitt endelige gjennombrudd. Etter tre sesonger i klubben, hvor han spilte over 70 kamper og skåret 20 mål samt ble kåret til årets klubbspiller i 1997, meldte han overgang til Hamarkameratene vinteren 2000. Hos Hamarklubben fikk han over 50 kamper til tross for at han var mye skadet.
Han ble høsten 2002 lånt ut til Skeid, før han ved årsskiftet dro tilbake til Sverige og Bodens BK hvor han spilte ut sesongen 2003. I 2004 spilte han en kort periode hos FC Trollhättan, før han ved hjelp av en klausul i kontrakten dro videre til IFK Luleå samme år. Etter ett år i Luleå dro han videre til Piteå IF, hvor han avsluttet karrieren i 2007. Etter dette ble han ansatt som trener hos Luleå FF.
Ustekveikja kraftverk
Ustekveikja Kraftverk er et vannkraftverk ca. 8 km fra Haugastøl i Hol kommune i Viken.
Kraftverket utnytter et fall på 110 meter fra Tungevatn som er regulert mellom 1104 og 1102 moh. Kraftverket regnes som et flomkraftverk. Finsevatnet benyttes som reguleringsmagasin.
Det er installert to francisturbiner på hhv 33 og 3,5 MW. Den minste turbinen er normalt den eneste som kjører i vinterhalvåret.
Tilsiget er på 126 millioner m³ og magasinkapasiteten er på 9.6 millioner m³. Vannforbruk ved maksimal drift er 3,8 m³/kWh
Eiere er Hol kommune (69%) og Glitre Energi Produksjon (31%) og anlegget startet produksjonen i 1983.
Midlere årsproduksjon er 73 GWh og maksimal effekt er på 36 MW.
En ulykke hender så lett
En ulykke hender så lett er en episode fra 1976 av den norske komiserien Fleksnes, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002.
Handling
En nordmann har kjørt på motorsykkel til Gøteborg hvor han får et brått møte med en svenske i bil på et gatehjørne. En norsk pasient på et svensk sykehus bruker som regel ikke å være noe problem, så lenge pasienten ikke heter Marve Fleksnes.
Aida Turturro
Aida Turturro (født 1962) er en amerikansk skuespiller, kjent fra TV-serien Sopranos.
Turturro er født og oppvokst i New York med foreldre fra Italia.
filmdebuterte komedien True Love (1989) og har siden hatt biroller i filmer som blant annet Hva med Bob? (1991), Jersey Girl (1992), Sleepers (1996), Deep Blue Sea (1999), Mickey Blue Eyes (1999), Bringing Out the Dead (1999), Crocodile Dundee i Los Angeles (2001), Romance & Cigarettes (2005) og Rob the Mob (2014).
Fra 2000 til 2007 hadde hun rollen som Janice Soprano, den ustabile søsteren til mafiasjef Tony Soprano i TV-serien Sopranos. Hun medvirket fra og med sesong to. Hun har siden hatt gjesteroller i en del andre serier, derav flere episoder av The Blacklist (2017–2021).
Aida Turturro er kusinen til skuespillerne John Turturro og Nicholas Turturro.
Yle Fem
Yle Fem (også kjent som Yle FST) var den svenskspråklige fjernsynskanalen til Finlands statlige selskap for fjernsyn og radio, Yle. I april 2017 ble kanalen slått sammen med Yle Teema og heter nå Yle Teema & Fem.
Bakgrunn
Kanalen er en del av programtilbudet til programenheten Svenska Yle og delte kanalplass med svenske SVT World i store deler av det finske marknettet. Samarbeidet med SVT World ble avsluttet da Yle Fem ble slått sammen med Yle Teema i 2017.
Yle Fem sender én ettermiddag og to kvelder i uken og har en finlandssvensk og nordisk profil. Kanalen sender nyheter, fakta- og aktualitetsprogram, barneprogram, sport, kultur og underholdning.
Rentenmark
Rentenmark var den tyske valutaen som ble innført 15. november 1923 i et forsøk på å demme opp for den økende inflasjonen i landet. 1 Rentenmark tilsvarte 1 billion papirmark. Valutaen ble i oktober 1924 erstattet av Reichsmark.
Panorama (selskap)
Selskapet ble stiftet i 1997 og var per 2007 en av Norges ledende leverandør av gullsmedvarer. De leverte varer til over 600 norske gullsmedforretninger. Selskapet hadde en omsetning i 2007 på over 450 millioner NOK.
Hovedkontoret lå i Arendal, hvor det var rundt 70 personer ansatt. I tillegg hadde de en avdeling i Bergen som drev med produksjon av gull- og diamantsmykker. Selskapet hadde også eierinteresser i flere utenlandske produksjonsbedrifter, og eide gullsmedkjedene Gull-Funn og Juvelen.
I 2005 kjøpte Norvestor Equity 75% av aksjene i Panoramagruppen.
Selskapet erklærte seg selv konkurs i februar 2016.
Bakke
Bakke kan sikte til ulike ting.
Etternavn
Bakke er et vanlig etternavn i Norge. I 2013 hadde 6,916 nordmenn etternavnet Bakke.
Kill Bill: Volume 1
Kill Bill er Quentin Tarantinos fjerde film. Opprinnelig ble den spilt inn som én film, men den ble lansert i to forskjellige «volum» (høsten 2003 og våren 2004), på grunn av at den til sammen varte i omtrent fire timer. Filmen er et ambisiøst hevndrama, bemerkelsesverdig for sine hyllester til tidligere filmsjangre, slik som kampsportfilmer fra Hongkong, italienske westernfilmer; for sin utpregede bruk av popmusikk og populærkulturelle referanser; og for sin bevisste bruk av enorme mengder blodsprut i kampscenene. Uma Thurman, David Carradine, Vivica A. Fox, Lucy Liu, Michael Madsen, Daryl Hannah, Michael Parks, Sonny Chiba og Gordon Liu er blant skuespillerne som opptrer i filmen.
Kill Bill inspirerte for øvrig regissør Tommy Wirkola til å lage den norske filmen Kill Buljo, som ble utgitt noen år senere.
Noen hevder at Lady Snowblood har vært den store inspirasjonskilden til Tarantino. Likheten mellom Lady Snowblood og Kill Bill er slående.
Sammendrag
En kvinne i en brudekjole ligger alvorlig skadet i et kapell i El Paso, Texas, etter å ha blitt angrepet av Deadly Viper Assassination Squad. Hun forteller lederen deres, Bill, at hun er gravid med babyen hans. Han skyter henne i hodet. Fire år senere, etter å ha overlevd angrepet, drar bruden hjem til Vernita Green og planlegger å drepe henne. Begge kvinnene var medlemmer av attentat-gruppen, som siden har blitt oppløst: Vernita fører nå et normalt familieliv i en forstad. De slåss med kniv, ​​men blir avbrutt når Vernitas unge datter, Nikki, dukker opp. Bruden går med på å møte Vernita om natten for å avgjøre saken. Vernita planlegger å overraske bruden med en pistol, men bruden kaster en kniv i brystet til Vernita. Nikki blir vitne til drapet, og bruden erkjenner at Nikki en dag kan komme til å søke hennes egen hevn over morens død.
Fire år tidligere etterforsker politiet massakren ved kapellet. Politiet oppdager at bruden fremdeles er i live, men at hun befinner seg i koma. På sykehuset forbereder Deadly Viper Elite seg på å myrde bruden med en dødelige sprøyte. Men Bill velger å avbryte oppdraget i siste øyeblikk, fordi han anser det som uærlig å drepe bruden når hun ikke har muligheten til å forsvare seg. Bruden våkner fra sin fire år lange koma, og oppdager at hun ikke lenger er gravid. Hun dreper en mann som planlegger å voldta henne, og en sykehus-ansatt som har solgt kroppen hennes når hun var i koma. Bruden lærer seg selv å gå igjen.
Bruden planlegger deretter å drepe Bill, og alle de fire medlemmene av Deadly Viper Assassination Squad. Hennes første mål er O-Ren Ishii, nå leder for Yakuza i Tokyo. Begge O-Ren sine foreldre ble myrdet av Yakuza-medlemmer da O-Ren var barn, og hun tok hevn på Yakuza-sjefen og erstattet ham etter å ha fått trening som elite-morder. Bruden reiser til Okinawa, Japan, for å skaffe et sverd fra den legendariske sverd-produsenten Hattori Hanzō - som har sverget på å aldri smi et sverd igjen. Men etter å ha fått vite at målet hennes er Bill, hans tidligere student, lager Hattori hans fineste sverd for henne. På en restaurant i Tokyo, House of Blue Leaves, beseirer bruden endelig O-Ren, Crazy 88, og hennes livvakt Gogo Yubari. Hun og O-Ren har en duell. Bruden får etterhvert overtaket, og slår av toppen av hodet med et sverd-slag. Hun torturerer Sofie Fatale, assistent av O-Ren, for informasjon om Bill, og Bill spør Sofie om bruden vet at datteren hennes lever.
Dublin (grevskap)
Dublin (irsk: Contae Bhaile Átha Cliath) er et tradisjonelt grevskap i Irland. Det omfatter hovedstaden Dublin, som også er landets største by. Det ligger på øyas østkyst, i provinsen Leinster. Fram til 1994 var grevskapet Dublin (unntatt byen) et lokalt myndighetsområde; det året ble det tidligere grevskapet opphevet og delt inn i tre moderne grevskap Dún Laoghaire-Rathdown, Fingal og Sør-Dublin. De fire områdene utgjør en NUTS III statistisk region i Irland (kodet IE061). Men fra 1994, som nevnt, ble disse enhetene slått sammen til grevskapet Dublin (med byen).
Grevskapet Dublin har den største befolkningen blant Irlands grevskap med et innbyggertall på 1,458,154 per 2022 – omtrent 28 % av Irlands totale befolkning. Dublin by er hovedstaden og største byen i Irland, samt den største byen på øya Irland. Omtrent 9 av 10 mennesker i grevskapet Dublin bor i Dublin by og dens forsteder. Flere betydelige byer som anses som atskilt fra byen, som Rush, Donabate og Balbriggan, ligger helt nord i grevskapet. Selv om byen Swords er adskilt fra byen Dublin med et grønt belte rundt Dublin lufthavn, regnes stedet som en drabantby i forstaden til Dublin.og en ny liten by.
Som det tredje minste grevskapet etter landområde, grenser Dublin til Meath i vest og nord, Kildare i vest, Wicklow i sør og Irskesjøen i øst. Den sørlige delen av grevskapet er dominert av Wicklowfjellene, som stiger opp til rundt 760 meter og inneholder mange daler, reservoarer og skoger. Grevskapets østkyst er punktert av flere bukter og viker, blant annet Rogerstownestuaret, Broadmeadowestuaret, Baldoylebukten og mest framtredende, Dublinbukten. Den nordlige delen av grevskapet, i dag kjent som Fingal, varierer enormt i vesen, fra tett befolkede forstadsbyer i byens pendlerbelte til flate, fruktbare sletter, som er noen av landets største knutepunkter gartneriprodukter og landbruk.
Dublin er det eldste grevskapet i Irland, og var den første delen av øya som ble bebygd etter den normanniske invasjonen på slutten av 1100-tallet. Selv om det ikke lenger er et lokalt myndighetsområde, beholder Dublin en sterk identitet, og fortsetter å bli referert til som både en region og et grevskap om hverandre, også på myndighetsnivå.
Etymologi
Grevskapet Dublin har navn etter byen Dublin, som er en anglisering av det gamle norrøne navnet Dyflin. Byen ble grunnlagt på 900-tallet e.Kr. av norrøne nordboere, opprinnelig fra Norge, som kom som vikinger og opprettet det første urbane bosetningen på Irland og etablerte kongeriket Dublin. Nordboernes bosetning ble opprettet på et tidligere irsk kirkested kjent som Duiblinn, som Dyflin har navnet sitt fra. Duiblinn stammer fra gammelirske Dubhlind / Duibhlind, fra dubh som betyr «svart, mørk», og lind, «basseng», refererer til et mørkt tidevannsbasseng. Dette mørke vannet, tidevannsbassenget, lå der elven Poddle kom inn i Liffey, på baksiden av Dublin Castle.
I tillegg til Dyflin, var en irsk-gælisk bosetning kjent som Áth Cliath («hindringenes krysning/vadested») lokalisert lengre opp i Liffey, nær dagens bro Father Mathew Bridge. Baile Átha Cliath betyr således «byen med hindringenes krysning», og hvor Áth Cliath refererer til et punkt langs elven hvor det var mulig å krysse den. I likhet med Duiblinn var også et tidlig kristent kloster lokalisert ved Áth Cliath, på stedet som nå består av kirken Whitefriar Street Carmelite Church.
Dublin var det første området i Irland som ble bygd etter den normanniske erobringen på slutten av 1100-tallet. Normannerne erobret kongeriket Dublin fra dets norrøne-gæliske herskere og navnet ble brukt som grunnlag for fylkets offisielle anglo-normanniske (og senere engelske) navn. Imidlertid ble regionen på moderne irsk oppkalt etter den gæliske bosetningen Baile Átha Cliath eller ganske enkelt Áth Cliath. Som et resultat er Dublin et av fire grevskaper i Irland med en annen navneopprinnelse for både irsk og engelsk – de andre er grevskapene Wexford, Waterford og Wicklow, hvis engelske navn også er avledet fra norrønt.
Geografi
Dublin er det tredje minste av Irlands 32 grevskaper etter område, og det største sammenlignet i befolkning. Det er det tredje minste av Leinsters 12 grevskaper i størrelse og det største etter befolkning. Dublin deler en grense med tre grevskaper – Meath i vest og nord, Kildare i vest, Wicklow i sør. Mot øst har Dublin en kystlinje på 155 kilometer til Irskesjøen.
Dublin er en topografisk variert region. Midten av grevskapet er generelt svært lavtliggende, og mange områder av kystnære Dublin er på eller nær havnivået. I den sørlige delen av grevskapet stiger topografien bratt fra havnivå ved kysten til over 500 meter på bare noen få kilometer. Denne naturlige barrieren har resultert i tett befolkede kystbosetninger i Dún Laoghaire-Rathdown og vestover byspredning i Sør-Dublin. Derimot er Fingal generelt landlig i naturen og mye mindre tett befolket enn resten av grevskapet. Følgelig er Fingal betydelig større enn de tre andre lokale enhetene og dekker omtrent 49,5 % av grevskapet Dublins landområde. Fingal er kanskje også den flateste regionen i Irland, med de lavtliggende åsene Naul Hills som strekker seg til en maksimal høyde på bare 176 meter.
Dublin er avgrenset i sør av Wicklowfjellene. Fjellene strekker seg inn i grevskapet Dublin og er de lokalt kjent som Dublinfjellene (Sléibhte Bhaile Átha Cliath). Fjelltoppen Kippure, på grensen mellom grevskapene Dublin og Wicklow, er grevskapets høyeste fjell, på 757 meter over havet. Fjellene er et populært rekreasjonsområde, med Two Rock, Three Rock, Tibradden og Montpelier Hill som er blant de mest fjellrike turmålene i Irland. Skogdekket strekker seg til over 6 000 hektar (15 000 dekar) i grevskapet, som nesten alt av det er lokalisert ligger i Wicklowfjellene. Med bare 6,5 % av Dublin under skog, er grevskapet det sjette minste skogkledde i Irland.
Store deler av grevskapet er drenert av de tre store elvene – elven Liffey, elven Tolka i nordlige Dublin og elven Dodder i sørlige Dublin. Liffey, som er 132 kilometer lang, er den åttende lengste elven i Irland, og har opphav nær fjellet Tonduff i grevskapet Wicklow, og når Irskesjøen ved havneområdet Dublin Docklands. Liffey skjærer gjennom sentrum av Dublin by, og det resulterende skillet Northside-Southside (nordsiden og sørsiden av elven) er ofte benyttet for å peke på sosial, økonomisk og språklig distinksjon. Når det gjelder biologisk mangfold, er elvemunningene og kystområdene i grevskapet hjem til en rikdom av økologisk viktige områder. Grevskapet Dublin har 11 EU-utpekte spesielt viktige verneområder (SACs) og 11 beskyttede områder for fugler (SPAs).
Berggrunnsgeologien til Dublin består først og fremst av kalkstein fra den geologiske epoken tidlig karbon (Mississippitiden), som ligger til grunn for omtrent to tredjedeler av hele grevskapet, som strekker seg fra Skerries til Booterstown. I løpet av tidlig karbon (ca. 340 millioner år siden) var området en del av et varmt tropisk hav bebodd av en overflod av koraller, sjøliljer og armfotinger. De eldste steinene i Dublin er de kambriske skifrene som ligger på Howth Head, som ble lagt ned rundt 500 millioner år siden. Forstyrrelser etter at Iapetushavet opphørte å eksistere for rundt 400 millioner år siden resulterte i dannelsen av granitt. Dette er nå eksponert på overflaten fra Wicklowfjellene til kystområdene i Dún Laoghaire. Blyutvinning på 1800-tallet ved smelteverket Ballycorus Leadmines førte til utbredt blyforgiftning, og området fikk en gang kallenavnet «Death Valley», dødens dal.
Øyer utenfor kysten
Bull Island (Oileán an Tairbh Thuaidh) er en menneskeskapt øy som ligger omtrent parallelt med strandlinjen som begynte å danne seg etter byggingen av North Bull Wall i 1825 for å holde kanalen til havnen i byen Dublin åpen. Øya vokser fortsatt og er for tiden 5 kilometer lang og 0,8 kilometer bred. I 1981 ble North Bull Island utpekt som en UNESCO-biosfære.
Historie
De eldste registrerte innbyggerne i dagens Dublin slo seg ned langs munningen av elven Liffey. Restene av fem fiskefeller av tre ble oppdaget nær Spencer Dock i 2007. Disse fellene var formet for å fange innkommende fisk ved høyvann og kunne hentes opp ved lavvann. Steinøkser med tynne blader ble brukt til å lage fellene, og radiokarbondatering plasserer dem i steinalderen i sen mesolitisk tid (ca. 6.100–5.700 f.Kr.).
Norrøne nordboere kom fra øyene nord for Skottland og noen direkte fra Norge kom seilende i sine langskip på midten av 800-tallet. Innerst i Dublinbukta fant de et godt sted for å sine skip. Her begde de en bosetning som med tiden skulle utvikle seg til byen Dublin. Stedet ble en handelsstasjon og de fraktet varer til og fra over Irskesjøen. Over tid blandet de seg med de innfødte i området og ble norrøn-gælere. De drev både handel og angrep ulike steder i Irland og de britiske øyer, og videre til Frankrike og Spania. Det hadde vært en slavehandel over Irskesjøen som nordboerne overtok og under deres styre ble Dublin det største slavemarkedet i vestlige Europa. De innførte også pengeøkonomi. Irene var splittet i mange småkongedømmer som kjempet mot hverandre, og tidvis mot nordboerne, og nordboerne selv drev både krig mot ulike irske stammer og var i allianser med andre. Mens nordboerne var formidable til sjøs, hadde de ikke det antallet som irene kunne mobilsere om de samlet seg mot en bestemt fiende. Kongedømmet Dublin med deres norrøne herskere ble forvist fra regionen i 902. Dublin ble erobret av Máel Sechnaill mac Domnaill, som hadde status som overkonge over Irland, i 980, og som skal ha satt fri gisler og slaver av irsk herkomst. Dublin ble igjen beseiret av Máel Sechnaill i 988 og tvunget til å akseptere Brehon-loven og betale skatt til den irske overkongen. Påfølgende nederlag i hendene på Brian Boru, en annen overkonge, i 999 og, mest kjent, i slaget ved Clontarf i 1014, ble det norrøne Dublin redusert til en status som mindre rike.